Διερεύνηση της αυτο-αντιλαμβανόμενης ποιότητας ζωής σε ασθενείς με πολύμορφο γλοιοβλάστωμα στο αριστερό και δεξί εγκεφαλικό ημισφαίριο:
Creators: name: Λουκοβίτης, Ανδρέας Δημητρίου
Publisher: name: Aristotle University of Thessaloniki
Year: 2014
Subjects: Πλευρίωση
Ογκος εγκεφάλου
Ποιότητα ζωής
Laterality
Brain tumor
Quality of life

description: Το πολύμορφο γλοιοβλάστωμα είναι ο πιο συχνός και επιθετικός τύπος κακοήθους πρωτογενούς όγκου του εγκεφάλου. Σε μελέτες ασθενών που έχουν διαγνωστεί με πολύμορφο γλοιοβλάστωμα, η ποιότητα ζωής (ΠΖ) αποτελεί μια ολοένα και σημαντικότερη παράμετρο. Ερευνητικά δεδομένα από τις αρχές του 20ου αιώνα εστιάζουν το ενδιαφέρον τους στη σύνδεση μεταξύ ΠΖ, καρκίνου του εγκεφάλου και πλευράς εντοπισμού των όγκων. Σκοπός της παρούσας μελέτης είναι να διερευνηθεί η αυτο-αντιλαμβανόμενη σχετιζόμενη με την υγεία ΠΖ ασθενών με πολύμορφο γλοιοβλάστωμα στο δεξιό ή αριστερό εγκεφαλικό ημισφαίριο. Ειδικότερα, η μελέτη αποσκοπεί στην αξιολόγηση της προεγχειρητικής και μετεγχειρητικής ΠΖ σχετιζόμενης με την υγεία των ασθενών με πολύμορφο γλοιοβλάστωμα, καθώς και στη διερεύνηση της σύνδεσης της προτίμησης χεριού των προαναφερόμενων ασθενών με την πλευρίωση του όγκου τους. Στην έρευνα συμμετέχουν 184 ασθενείς με πολύμορφο γλοιοβλάστωμα, οι οποίοι νοσηλεύτηκαν στο Ιπποκράτειο Γενικό Νοσοκομείο Θεσσαλονίκης. Η ΠΖ των ασθενών του δείγματος αξιολογήθηκε με το ερωτηματολόγιο ΠΖ SF-36 (Ware, 1993) και η προτίμηση χεριού με το Ερωτηματολόγιο Προτίμησης Χεριού (Briggs και Nebes, 1975). Τα αποτελέσματα κατέδειξαν ότι ο αριθμός των ασθενών με πολύμορφο γλοιοβλάστωμα στο αριστερό εγκεφαλικό ημισφαίριο δε διαφέρει σημαντικά από τον αριθμό των ασθενών με πολύμορφο γλοιοβλάστωμα στο δεξιό εγκεφαλικό ημισφαίριο. Η προτίμηση του δεξιού χεριού των ασθενών του δείγματος δεν επηρέασε τη συχνότητα εμφάνισης πολύμορφου γλοιοβλαστώματος στο δεξιό ή αριστερό εγκεφαλικό τους ημισφαίριο. Επίσης, δεν παρατηρήθηκαν στατιστικά σημαντικές διαφορές στην αυτο-αντιλαμβανόμενη σχετιζόμενη με την υγεία ΠΖ των ασθενών με πολύμορφο γλοιοβλάστωμα στο δεξιό ή στο αριστερό εγκεφαλικό ημισφαίριο, τόσο πριν από τη χειρουργική εκτομή του όγκου όσο και μετά από τη χειρουργική εκτομή του. Τέλος, η σωματική διάσταση του ερωτηματολογίου ΠΖ SF-36 (Ware, 1993), τεκμηρίωσε ότι οι ασθενείς με πολύμορφο γλοιοβλάστωμα είχαν βελτιωμένη σωματική λειτουργία, μετά από τη χειρουργική εκτομή του όγκου σε σύγκριση με την προεγχειρητική τους κατάσταση. Αντίθετα, η νοητική διάσταση του ερωτηματολογίου ΠΖ SF-36 (Ware, 1993), επιβεβαίωσε ότι η νοητική λειτουργία των ασθενεών με πολύμορφο γλοιοβλάστωμα δεν παρουσίασε σημαντική μεταβολή μεταξύ της προ- και μετα-χειρουργικής εκτομής του όγκου.
description: The glioblastoma multiforme is the most common and aggressive type of primary malignant brain tumor. In studies of patients diagnosed with glioblastoma multiforme, the quality of life (QoL) has become an increasingly important endpoint. Research data from the early 20th century has focused on the link between QoL, brain tumors and laterality of brain tumors. The purpose of the present study was to investigate the self-perceived health-related QoL of patients with glioblastoma multiforme in their right or left cerebral hemisphere. Specifically, the study aimed at evaluating the preoperative and postoperative QoL related to patients' health and examinning the relationship of patients’ handedness with the laterality of their brain tumors. The study involved 184 patients with glioblastoma multiforme who were hospitalized at Ippokrateio General Hospital of Thessaloniki. The QoL was assessed by Health Survey SF-36 (Ware, 1992) and their handedness was assessed by the Briggs and Nebes’ (1975) Handedness Inventory. The findings indicated that the number of patients with glioblastoma multiforme in their left cerebral hemisphere did not differ significantly from that of patients with glioblastoma multiforme in their right cerebral hemisphere. The preference of the parients’ right hand did not affect the incidence of glioblastoma multiforme in their right or left cerebral hemispheres. Also, there were no significant differences in self-perceived health-related QoL of patients with glioblastoma multiforme in their right or left cerebral hemispheres, prior to surgical resection and after surgical resection. Moreover, these results revealed that patients with glioblastoma multiforme had improved physical function after surgical resection compared to the preoperative state. Finally, this data indicated that the mental function of our sample showed no significant variation between the pre and post surgical resection.